BH โบรกอัพเป้าใหม่ 175 บาท ลุ้นกำไร Q2 โตแรง 205% แตะ 660 ลบ.
BH โบรกอัพเป้าใหม่ 175 บาท ลุ้นกำไร Q2/65 โตแรง 205% แตะ 660 ลบ. ทั้งปีเฉียด 3 พันล้าน
BH โบรกอัพเป้าใหม่ 175 บาท ลุ้นกำไร Q2/65 โตแรง 205% แตะ 660 ลบ. ทั้งปีเฉียด 3 พันล้าน
18 ก.ค. 2565

บล.โนมูระ พัฒนสิน ระบุในบทวิเคราะห์วันนี้ (12 ก.ค.65) ว่า บริษัท โรงพยาบาลบำรุงราษฎร์ จำกัด (มหาชน) หรือ BH  ราคาเป้าหมาย 175 บาท มีมุมมอง Positive ต่อแนวโน้มไตรมาส 2/2565 คาดกำไรสุทธิ 660 ล้านบาท (โต 205% เทียบช่วงเดียวกันของปีก่อน ลดลง 9% เทียบไตรมาสก่อนหน้า) เติบโตสูงเทียบช่วงเดียวกันของปีก่อน แต่ลดลง เทียบไตรมาสก่อนหน้า
เนื่องจาก 1) คาดว่ารายได้ธุรกิจ รพ. (โต 33% เทียบช่วงเดียวกันของปีก่อน, ลดลง 3% เทียบไตรมาสก่อนหน้า) เติบโตได้ดีเทียบช่วงเดียวกันของปีก่อน ตามการใช้บริการของลูกค้าทั่วไป (Non COVID) โดยเฉพาะกล่มลูกค้าต่างชาติ Fly in ประกอบกับการผ่อนคลายการเดินเข้าประเทศตั้งแต่ปลายไตรมาส 1/2565 และ Pend-up demand ของลูกค้ากลุ่มตะวันออกกลาง
ขณะที่เทียบ เทียบไตรมาสก่อนหน้า คาดรายได้ลดลงจากฤดูกาล low season และผลของเทศกาลรอมฎอน ประกอบกับ 2) คาดอัตรากำไรขั้นต้น (%) ที่ 40.7% ดีขึ้นจาก 36.1% ในไตรมาส 2/2564 แต่ลดลงจาก 41.6% ในไตรมาส 1/2565 ตามทิศทางรายได้ธุรกิจโรงพยาบาล
ปรับกำไรสุทธิปี 2565 ขึ้นจากเดิมโต 28% เป็น 2,970 ล้านบาท (เดิม 2,315 ล้านบาท) ส่วนปี 2566-2567 ปรับขึ้น 15% เป็น 3,315 ล้านบาท (เดิม 2,892 ล้านบาท) และ +11% เป็น 3,542 ล้านบาท (เดิม 3,190 ล้านบาท ตามลำดับ จากการปรับเพิ่มสมมติฐานผู้ใช้บริการ OPD/IPD และคาดว่าในปี 65-67 รายได้ลูกค้าต่างชาติจะมีสัดส่วนเพิ่มขึ้นตามการกลับมาใช้บริการของลูกค้าเดิม และมีลูกค้าใหม่ ปรับราคาเป้าหมายปี 2565 ขึ้นเป็น 175 บาท (เดิม 150 บาท)